# Europos Sąjungos C 472A/2021

| | ISSN 1977-0960 |
| --- | --- |
| Europos Sąjungos
  oficialusis leidinys | C 472A |
| | |
| Leidimas lietuvių kalba | Informacija ir pranešimai | 64 metai2021m. lapkričio 23d. |

ISSN 1977-0960

Europos Sąjungos

oficialusis leidinys

C 472A

Leidimas lietuvių kalba

Informacija ir pranešimai

64 metai2021m. lapkričio 23d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Europos Sąjungos intelektinės nuosavybės tarnyba |
| 2021/C 472 A/01 | Pranešimas apie laisvą darbo vietą. Apeliacinės tarybos narys (EXT/21/109/AD 11/BOA) | 1 |

Turinys

Puslapis

V   Nuomonės

ADMINISTRACINĖS PROCEDŪROS

Europos Sąjungos intelektinės nuosavybės tarnyba

2021/C 472 A/01

Pranešimas apie laisvą darbo vietą. Apeliacinės tarybos narys (EXT/21/109/AD 11/BOA)

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Europos Sąjungos intelektinės nuosavybės tarnyba

| 2021 11 23 | LT | Europos Sąjungos oficialusis leidinys | CA 472/1 |
| --- | --- | --- | --- |

2021 11 23

LT

Europos Sąjungos oficialusis leidinys

CA 472/1

---

PRANEŠIMAS APIE LAISVĄ DARBO VIETĄ

Apeliacinės tarybos narys (EXT/21/109/AD 11/BOA)

(2021/C 472 A/01)

Europos Sąjungos intelektinės nuosavybės tarnyba (EUIPO) (toliau – Tarnyba) ieško kandidatų į dvejas Tarnybos Apeliacinių tarybų nario pareigas.

| Pareigybės pavadinimas | APELIACINĖS TARYBOS NARYS |
| --- | --- |
| Pareigų grupė ir lygis | AD 11 |
| Sutarties rūšis | Laikinasis darbuotojas |
| Nuoroda | EXT/21/109/AD 11/BOA – Member |
| Paraiškų pateikimo terminas | 2022 m. sausio 4 d., 00 00 val. Alikantės laiku (Vidurio Europos laikas) |
| Darbo vieta | Alikantė, ISPANIJA |
| Numatyta darbo pradžios data | 2022 m. liepos 1 d. |

Pareigybės pavadinimas

APELIACINĖS TARYBOS NARYS

Pareigų grupė ir lygis

AD 11

Sutarties rūšis

Laikinasis darbuotojas

Nuoroda

EXT/21/109/AD 11/BOA – Member

Paraiškų pateikimo terminas

2022 m. sausio 4 d., 00 00 val. Alikantės laiku (Vidurio Europos laikas)

Darbo vieta

Alikantė, ISPANIJA

Numatyta darbo pradžios data

2022 m. liepos 1 d.

1.   BENDRA INFORMACIJA

Istoriniai ir teisiniai duomenys

Tarnyba įsteigta Tarybos reglamentu (EB) Nr. 40/94 (1) (dabar Europos Parlamento ir Tarybos reglamentas (ES) 2017/1001 (2) kaip decentralizuota Europos Sąjungos (ES) agentūra intelektinės nuosavybės teisių apsaugos paslaugoms teikti įmonėms ir novatoriams iš visos ES ir kitų šalių. Tarybos reglamente (EB) Nr. 6/2002 (3) apibrėžtas registruotasis Bendrijos dizainas, kurį taip pat administruoja Tarnyba, ir vėliau, Europos Parlamento ir Tarybos reglamentu (ES) Nr. 386/2012 (4) Tarnybai patikėtas Europos intelektinės nuosavybės teisių pažeidimų stebėsenos centras.

Nuo įsteigimo 1994 m. Tarnyba įsikūrusi Alikantėje, Ispanijoje, iš kur ji administruoja visoje ES galiojančių ES prekių ženklų ir registruotųjų Bendrijos dizainų registravimą. Bendradarbiaudama su partneriais iš ES šalių nacionalinių ir regioninių intelektinės nuosavybės tarnybų, naudotojais ir kitais instituciniais partneriais, Tarnyba siekia derinti šios srities priemones ir praktiką ES lygiu. Susivienijusios į Europos Sąjungos intelektinės nuosavybės tinklą (EUIPN) šios tarnybos bendradarbiaudamos stengiasi naudotojams sudaryti vienodas galimybes registruoti prekių ženklus nacionaliniu ir ES lygmenimis

Tarnybos darbo kalbos yra anglų, prancūzų, vokiečių, italų ir ispanų. Vis dėlto, tam tikros procedūros gali būti vykdomos ir kitomis oficialiosiomis Europos Sąjungos kalbomis.

EUIPO valdymo organai, valdymas ir struktūra

EUIPO valdymo organai yra Valdančioji taryba ir Biudžeto komitetas, kurių kiekvieną sudaro po vieną atstovą iš visų valstybių narių, du atstovai iš Europos Komisijos ir vienas atstovas iš Europos Parlamento. EUIPO turi teisinį, administracinį ir finansinį savarankiškumą.

Vykdomąjį direktorių, vykdomojo direktoriaus pavaduotoją (-us), Apeliacinių tarybų pirmininką ir joms pirmininkaujančius asmenis skiria Taryba iš Valdančiosios tarybos sudaryto kandidatų sąrašo. Už Apeliacinių tarybų narių atranką ir skyrimą atsakinga Valdančioji taryba.

Vykdomasis direktorius yra teisinis Tarnybos atstovas, kuris yra atsakingas už jos valdymą ir atskaitingas Valdančiajai tarybai ir Biudžeto komitetui. Vykdomajam direktoriui padeda vienas arba daugiau vykdomojo direktoriaus pavaduotojų.

2021 m. Tarnybos biudžetas buvo maždaug 504 mln. EUR, o etatų plane buvo 925 pareigybės.

EUIPO yra keli funkciniai departamentai, kurių kiekvienas yra atskaitingas vykdomajam direktoriui ir (arba) vykdomojo direktoriaus pavaduotojui.

Nors Apeliacinės tarybos yra integruotos į Tarnybos administravimo ir valdymo sistemas, pagal ESPŽR jos įsteigtos kaip atskiras Tarnybos skyrius nepriklausomai Tarnybos sprendimų peržiūrai vykdyti. Jų sprendimus galima skųsti Liuksemburge įsikūrusiems ES teismams.

Apeliacines tarybas šiuo metu sudaro Apeliacinių tarybų pirmininkas, keturi taryboms pirmininkaujantys asmenys ir šešiolika narių, kuriems padeda teisinis ir administracinis personalas. Apeliacinių tarybų pirmininkas, taryboms pirmininkaujantys asmenys ir nariai yra atskaitingi Tarnybos valdančiajai tarybai. Apeliacinėse tarybose, įskaitant Raštinę, Žinių ir informacijos pagalbos tarnybą, Alternatyvaus ginčų sprendimo tarnybą ir Ginčų nagrinėjimo tarnybą, dirba per 100 darbuotojų.

2020 m. gautos 2 479 apeliacijos ir priimtas 2 561 sprendimas. Apeliacinių tarybų pirmininkas pirmininkauja Apeliacinių tarybų prezidiumui, kuris nustato tarybų darbo taisykles ir organizuoja jų darbą, įgyvendina jo sprendimus ir skiria bylas taryboms. Kiekviena Apeliacinė taryba turi pirmininkaujantį asmenį. Apeliacinių tarybų pirmininkas taip pat pirmininkauja Didžiajai tarybai.

Daugiau informacijos rasite šioje interneto svetainėje:

https://euipo.europa.eu/ohimportal/lt/home

2.   PAREIGOS

EUIPO Apeliacinės tarybos narys turės nagrinėti bylas ir rengti sprendimus dėl apeliacijų, kuriomis skundžiami Tarnybos pirmosios instancijos sprendimai (dėl prekių ženklo ar dizaino nagrinėjimo, protesto, anuliavimo ar dizaino pripažinimo negaliojančiu).

Apeliacinių tarybų sprendimus priima trys nariai, iš kurių bent du privalo turėti teisininko kvalifikaciją. Tam tikrais konkrečiais atvejais sprendimus priima Didžioji taryba, kuriai pirmininkauja Apeliacinių tarybų pirmininkas, arba vienas narys, turintis teisininko kvalifikaciją. Apeliacinių tarybų pirmininkas, pirmininkaujantys asmenys ir nariai savo pareigas vykdo nepriklausomai. Priimdami sprendimus jie nesivadovauja jokiais nurodymais.

Vadovaujantis Apeliacinių tarybų prezidiumo priimtais sprendimais, nariai gali būti skiriami į vieną ar kelias Apeliacines tarybas.

Laikantis Apeliacinių tarybų prezidiumo kasmet nustatomų taisyklių dėl tarybų darbo organizavimo, tikimasi, kad kiekvienas Apeliacinių tarybų narys per metus parengs apie 130 sprendimų projektų ir kaip trečiasis narys dalyvaus priimant sprendimus maždaug 200 kitų bylų.

Vykdyti užduotis nariui padeda tarybų teisinis ir administracinis personalas.

Nariai taip pat gali būti kviečiami skaityti paskaitas, dalyvauti konferencijose ir Alternatyvaus ginčų sprendimo tarnybos veikloje.

3.   TINKAMUMO KRITERIJAI

Norėdami dalyvauti šioje atrankos procedūroje, kandidatai iki paraiškų pateikimo termino privalo tenkinti visas toliau išvardytas sąlygas:

Bendrieji reikalavimai (5)

| — | Būti vienos iš Europos Sąjungos valstybių narių pilietis ir turėti visas piliečio teises, |
| --- | --- |

—

Būti vienos iš Europos Sąjungos valstybių narių pilietis ir turėti visas piliečio teises,

| — | būti įvykdžius visas karo tarnybos įstatymuose numatytas prievoles, |
| --- | --- |

—

būti įvykdžius visas karo tarnybos įstatymuose numatytas prievoles,

| — | atitikti charakterio reikalavimus (6), būtinus pareiginėms užduotims vykdyti, |
| --- | --- |

—

atitikti charakterio reikalavimus (6), būtinus pareiginėms užduotims vykdyti,

| — | būti tinkamos fizinės formos pareigoms vykdyti, |
| --- | --- |

—

būti tinkamos fizinės formos pareigoms vykdyti,

| — | galėti baigti visą 5 metų kadenciją nuo numatytos pirmos darbo dienos iki senatvės pensijos, t. y. mėnesio, kai jam sukanka 66 metai, pabaigos (7). Pirmoji numatyta darbo diena yra 2022 m. liepos 1 d. |
| --- | --- |

—

galėti baigti visą 5 metų kadenciją nuo numatytos pirmos darbo dienos iki senatvės pensijos, t. y. mėnesio, kai jam sukanka 66 metai, pabaigos (7). Pirmoji numatyta darbo diena yra 2022 m. liepos 1 d.

Išsilavinimas

| — | Turėti diplomu patvirtintą universitetinį arba jam prilygstantį išsilavinimą, kai įprasta universitetinių studijų trukmė yra ketveri metai arba daugiau
  arba |
| --- | --- |

—

Turėti diplomu patvirtintą universitetinį arba jam prilygstantį išsilavinimą, kai įprasta universitetinių studijų trukmė yra ketveri metai arba daugiau

arba

| — | turėti diplomu patvirtintą universitetinį arba jam prilygstantį išsilavinimą ir atitinkamą bent vienų metų profesinę patirtį, kai įprasta universitetinių studijų trukmė yra bent treji metai. |
| --- | --- |

—

turėti diplomu patvirtintą universitetinį arba jam prilygstantį išsilavinimą ir atitinkamą bent vienų metų profesinę patirtį, kai įprasta universitetinių studijų trukmė yra bent treji metai.

Profesinė patirtis (8)

| — | Iki paraiškų pateikimo termino ir po atitinkamo diplomo gavimo būti sukaupus bent 15 metų profesinę patirtį (16 metų, jei studijos truko trejus metus). |
| --- | --- |

—

Iki paraiškų pateikimo termino ir po atitinkamo diplomo gavimo būti sukaupus bent 15 metų profesinę patirtį (16 metų, jei studijos truko trejus metus).

Iš šių 15 profesinės patirties metų:

| — | bent 10 metų turi būti dirbta intelektinės nuosavybės srityje, o iš jų |
| --- | --- |

—

bent 10 metų turi būti dirbta intelektinės nuosavybės srityje, o iš jų

| — | bent 5 metus – prekių ženklų ir (arba) dizaino srityje. |
| --- | --- |

—

bent 5 metus – prekių ženklų ir (arba) dizaino srityje.

Kalbų mokėjimas

| — | Gerai mokėti vieną iš oficialiųjų Europos Sąjungos kalbų (bent C1 lygiu) – 1-oji kalba. |
| --- | --- |

—

Gerai mokėti vieną iš oficialiųjų Europos Sąjungos kalbų (bent C1 lygiu) – 1-oji kalba.

| — | Pareigoms eiti pakankamai gerai mokėti vieną iš Tarnybos darbo kalbų (bent B2 lygiu) – 2-oji kalba (9). |
| --- | --- |

—

Pareigoms eiti pakankamai gerai mokėti vieną iš Tarnybos darbo kalbų (bent B2 lygiu) – 2-oji kalba (9).

Penkios Tarnybos darbo kalbos yra anglų (EN), prancūzų (FR), vokiečių (DE), italų (IT) ir ispanų (ES). Bendros Europos kalbų mokėjimo orientacinės sistemos lygiai.

4.   ATRANKOS KRITERIJAI / PRIVALUMAI

Į pokalbį kviestiniems tinkamiausios kvalifikacijos kandidatams atrinkti bus naudojami tokie kriterijai:

| a) | Profesinė patirtis:






  — | patvirtinta teisinių bylų nagrinėjimo arba panašaus darbo patirtis, ypač IN, ir konkrečiai ES prekių ženklų ir dizainų srityje, |
| --- | --- | --- |

a)

Profesinė patirtis:

—

patvirtinta teisinių bylų nagrinėjimo arba panašaus darbo patirtis, ypač IN, ir konkrečiai ES prekių ženklų ir dizainų srityje,

| — | patvirtinta teisminio ir (arba) ginčų nagrinėjimo darbo patirtis, įskaitant teismo bylų ruošimo ir (arba) tolesnio tvarkymo patirtį, |
| --- | --- |

—

patvirtinta teisminio ir (arba) ginčų nagrinėjimo darbo patirtis, įskaitant teismo bylų ruošimo ir (arba) tolesnio tvarkymo patirtį,

| — | patvirtinta darbo su IN subjektais ir (arba) įstaigomis patirtis, įskaitant įgytą ES institucijose ir (arba) agentūrose, nacionalinėse IN tarnybose ir (arba) kitose IN organizacijose ir (arba) įmonėse. |
| --- | --- |

—

patvirtinta darbo su IN subjektais ir (arba) įstaigomis patirtis, įskaitant įgytą ES institucijose ir (arba) agentūrose, nacionalinėse IN tarnybose ir (arba) kitose IN organizacijose ir (arba) įmonėse.

| b) | Specialios techninės žinios:






  — | labai geras IN teisės ir teismų praktikos, ypač susijusios su ES prekių ženklais ir dizainu, išmanymas, |
| --- | --- | --- |

b)

Specialios techninės žinios:

—

labai geras IN teisės ir teismų praktikos, ypač susijusios su ES prekių ženklais ir dizainu, išmanymas,

| — | labai geras Europos IN teisės aplinkos, taip pat klastojimo ir pažeidimų klausimų išmanymas, |
| --- | --- |

—

labai geras Europos IN teisės aplinkos, taip pat klastojimo ir pažeidimų klausimų išmanymas,

| — | bendras ES teisės aktų, politikos, institucinės struktūros ir procedūrų išmanymas. |
| --- | --- |

—

bendras ES teisės aktų, politikos, institucinės struktūros ir procedūrų išmanymas.

| c) | Kalbų įgūdžiai:






  — | darbo ne savo gimtąja kalba profesinė patirtis, |
| --- | --- | --- |

c)

Kalbų įgūdžiai:

—

darbo ne savo gimtąja kalba profesinė patirtis,

| — | puikus anglų arba vokiečių kalbos (bent C1 lygiu), kuri gali būti viena iš kalbų, reikalaujamų pagal 3 punkte nurodytus tinkamumo kriterijus, mokėjimas, |
| --- | --- |

—

puikus anglų arba vokiečių kalbos (bent C1 lygiu), kuri gali būti viena iš kalbų, reikalaujamų pagal 3 punkte nurodytus tinkamumo kriterijus, mokėjimas,

| — | puikus dar vienos Tarnybos darbo kalbos (EN, FR, DE, IT, ES) mokėjimas (bent C1 lygiu), išskyrus šio pranešimo apie laisvą darbo vietą 3 punkte nurodytas kalbas. |
| --- | --- |

—

puikus dar vienos Tarnybos darbo kalbos (EN, FR, DE, IT, ES) mokėjimas (bent C1 lygiu), išskyrus šio pranešimo apie laisvą darbo vietą 3 punkte nurodytas kalbas.

| d) | Kita patirtis ir žinios:






  — | patvirtintas gebėjimas dirbti daugiakultūrėje ir (arba) tarptautinėje aplinkoje. |
| --- | --- | --- |

d)

Kita patirtis ir žinios:

—

patvirtintas gebėjimas dirbti daugiakultūrėje ir (arba) tarptautinėje aplinkoje.

| e) | Išsilavinimas:






  — | teisininko kvalifikacija (universitetinis arba aukštasis teisinis išsilavinimas, magistro laipsnis arba pan.). |
| --- | --- | --- |

e)

Išsilavinimas:

—

teisininko kvalifikacija (universitetinis arba aukštasis teisinis išsilavinimas, magistro laipsnis arba pan.).

Be jau minėtų kriterijų, į pokalbį pakviesti kandidatai taip pat bus vertinami pagal tokius reikalavimus:

| f) | Kompetencijos, būtent:






  — | komunikacija – gebėti aiškiai ir tiksliai komunikuoti žodžiu ir raštu, |
| --- | --- | --- |

f)

Kompetencijos, būtent:

—

komunikacija – gebėti aiškiai ir tiksliai komunikuoti žodžiu ir raštu,

| — | analizavimas ir problemų sprendimas – gebėti nustatyti svarbiausius faktus sprendžiant sudėtingus klausimus, teikti kūrybiškus bei praktinius sprendimus, |
| --- | --- |

—

analizavimas ir problemų sprendimas – gebėti nustatyti svarbiausius faktus sprendžiant sudėtingus klausimus, teikti kūrybiškus bei praktinius sprendimus,

| — | komandinis darbas – gebėti bendradarbiauti su kitais žmonėmis grupėje ir už organizacijos ribų, gerbti žmonių skirtumus; puoselėti komandinę dvasią, skatinant siekti bendrų tikslų ir keistis žiniomis bei patirtimi, |
| --- | --- |

—

komandinis darbas – gebėti bendradarbiauti su kitais žmonėmis grupėje ir už organizacijos ribų, gerbti žmonių skirtumus; puoselėti komandinę dvasią, skatinant siekti bendrų tikslų ir keistis žiniomis bei patirtimi,

| — | mokymasis ir tobulėjimas – plėtoti ir tobulinti asmeninius įgūdžius ir žinias apie organizaciją ir jos aplinką; įsipareigoti mokyti kitus, dalytis žiniomis ir sistemingai tobulinti darbo metodus, |
| --- | --- |

—

mokymasis ir tobulėjimas – plėtoti ir tobulinti asmeninius įgūdžius ir žinias apie organizaciją ir jos aplinką; įsipareigoti mokyti kitus, dalytis žiniomis ir sistemingai tobulinti darbo metodus,

| — | prioritetų nustatymas ir veiklos organizavimas – gebėti nustatyti svarbiausias užduotis, lanksčiai dirbti ir veiksmingai paskirstyti savo ir kitų darbo krūvį, |
| --- | --- |

—

prioritetų nustatymas ir veiklos organizavimas – gebėti nustatyti svarbiausias užduotis, lanksčiai dirbti ir veiksmingai paskirstyti savo ir kitų darbo krūvį,

| — | kokybė ir rezultatai – prisiimti asmeninę atsakomybę ir imtis iniciatyvos, kad būtų dirbama laikantis aukštų kokybės reikalavimų ir nustatytų procedūrų; sutelkti dėmesį į (vidaus ir išorės) klientų poreikius; savo ir savo grupės darbe ir projektuose diegti sistemingus ir metodiškus procesus, |
| --- | --- |

—

kokybė ir rezultatai – prisiimti asmeninę atsakomybę ir imtis iniciatyvos, kad būtų dirbama laikantis aukštų kokybės reikalavimų ir nustatytų procedūrų; sutelkti dėmesį į (vidaus ir išorės) klientų poreikius; savo ir savo grupės darbe ir projektuose diegti sistemingus ir metodiškus procesus,

| — | atsparumas – gebėti veiksmingai dirbti turint didelį darbo krūvį, būti lanksčiam ir prisitaikyti prie kintančios darbo aplinkos; skatinti kitus asmenis daryti tą patį ir koreguoti savo ir grupės požiūrį atsižvelgiant į kintančias aplinkybes, |
| --- | --- |

—

atsparumas – gebėti veiksmingai dirbti turint didelį darbo krūvį, būti lanksčiam ir prisitaikyti prie kintančios darbo aplinkos; skatinti kitus asmenis daryti tą patį ir koreguoti savo ir grupės požiūrį atsižvelgiant į kintančias aplinkybes,

| — | lyderystė – būti lyderiu ir gebėti vadovauti žmonėms ir grupėms taip, kad rezultatai būtų pasiekti. |
| --- | --- |

—

lyderystė – būti lyderiu ir gebėti vadovauti žmonėms ir grupėms taip, kad rezultatai būtų pasiekti.

5.   ATRANKOS PROCEDŪRA

Bendrosios nuostatos

Atrankos procedūrą prižiūrės Tarnybos Valdančioji taryba.

Paruošiamasis darbas

Valdančiosios tarybos paskirta Paruošiamoji pakomisė atliks pirminį paraiškų vertinimą ir surengs pokalbius su tinkamiausiais kandidatais.

Su tinkamais kandidatais, kurių paraiškos bus įvertintos kaip labiausiai atitinkančios 4 punkte išvardytus atrankos kriterijus, gali būti susisiekta jų kalbos įgūdžiams patikrinti, taip pat siekiant įsitikinti, kad jie turi reikiamą profesinę patirtį ir (arba) kitus įgūdžius, žinias ir gebėjimus. Kandidatai, su kuriais bus susisiekta per šį pirminės atrankos etapą, nebūtinai bus pakviesti į pokalbį – tai tik vienas iš žingsnių tinkamiausiems kandidatams į pokalbį atrinkti.

Vadovaudamasi Valdančiosios tarybos suteiktais įgaliojimais Paruošiamoji pakomisė informuos kandidatus apie procedūros eigą.

Pokalbis

Pokalbiai vyks Alikantėje arba internetu. Apie pokalbio datą ir laiką atrinktiems kandidatams bus pranešta iš anksto. Pokalbis vyks viena iš Tarnybos darbo kalbų (EN, FR, DE, IT, ES). Ši kalba negali būti kandidato gimtoji kalba, nurodyta paraiškos formoje.

Per pokalbį bus patikrintos kandidato žinios ir patirtis su pareigomis susijusiais klausimais, siekiant įvertinti jo (jos) tinkamumą atlikti numatytas užduotis, atsižvelgiant į šiame pranešime apie laisvą darbo vietą išvardytus aspektus.

Kandidatams gali tekti dalyvauti ir papildomuose, šiame pranešime nenurodytuose pokalbiuose ar testuose.

Paruošiamoji pakomisė Valdančiajai tarybai parengs paruošiamojo darbo ataskaitą.

Rezervo sąrašo sudarymas ir skyrimas į pareigas

Valdančiajai tarybai sutarus bus sudarytas keturių kandidatų rezervo sąrašas dviem Apeliacinių tarybų nariams paskirti. Valdančioji taryba patvirtins keturių kandidatų rezervo sąrašą, ir nuspręs dėl šiame rezervo sąraše esančių kandidatų skyrimo į dvejas Apeliacinių tarybų nario pareigas.

Įtraukimas į rezervo sąrašą nereiškia, kad būsite įdarbintas. Rezervo sąrašo galiojimas baigsis kai du paskirtieji kandidatai pradės eiti pareigas.

6.   ĮDARBINIMO SĄLYGOS

Atrinktą kandidatą 5 metų laikotarpiui paskirs Tarnybos Valdančioji taryba. Atminkite, kad pirmoji kandidato 5 metų kadencija turi baigtis iki jo pensinio amžiaus, t. y. nuo pasiūlytos ir sutartos pirmos darbo dienos iki mėnesio, kai jam (jai) sukanka 66 metai, pabaigos (10).

Paskirtajam (-iesiems) kandidatui (-ams) bus pasiūlyta AD pareigų grupės 11 lygio laikinojo darbuotojo sutartis pagal Europos Sąjungos kitų tarnautojų įdarbinimo sąlygų (11) 2 straipsnio a dalį.

Dabartinis šio lygio pirmos pakopos bazinis mėnesio darbo užmokestis yra 10 315,83 EUR. Atsižvelgiant į civilinę būklę ir išlaikomus vaikus, mokamos papildomos išmokos. Be to, mokamos įvairios išmokos už persikraustymus ir kelionę ir pasirūpinama nelaimingų atsitikimų ir sveikatos draudimu ir senatvės pensija. Iš darbo užmokesčio išskaitomas ES mokestis ir kiti Kitų tarnautojų įdarbinimo sąlygose nustatyti išskaitymai. Nacionaliniai mokesčiai netaikomi. Išlaikomi vaikai gali nemokamai lankyti Alikantės Europos mokyklą.

Po šios atrankos procedūros paskirto Apeliacinės tarybos nario kadencija gali būti pratęsta papildomiems 5 metų laikotarpiams pagal ESPŽR 166 straipsnio 5 dalį arba iki pensinio amžiaus, jei tas amžius sukanka naujos kadencijos metu, Valdančiajai tarybai iš anksto teigiamai įvertinus nario darbo rezultatus ir pasikonsultavus su Apeliacinių tarybų pirmininku.

Darbo santykiai nutraukiami kadencijos pabaigoje arba paskirtojo kandidato prašymu įspėjus prieš tris mėnesius.

Nepriklausomumas ir interesų deklaravimas

Pagal ESPŽR 166 straipsnį Apeliacinių tarybų nariai yra nepriklausomi. Priimdami sprendimus jie nesivadovauja jokiais nurodymais. Nariai turi aiškiai įsipareigoti vykdyti savo pareigas ir negali vadovautis jokiais asmeniniais ar nacionaliniais interesais arba būti priklausomi nuo kokios nors išorinės įtakos. Jie negali būti atleisti iš pareigų, nebent tam yra svarbių priežasčių ir Teisingumo Teismas pagal ESPŽR 166 straipsnio 6 dalyje nustatytą procedūrą priima sprendimą dėl atleidimo iš pareigų.

Paskirtieji nariai turės pareikšti, kad yra įsipareigoję veikti nepriklausomai ir saugoti viešąjį interesą, taip pat deklaruoti visus interesus, kurie galėtų trukdyti jų nepriklausomumui. Paraiškose kandidatai turi patvirtinti, kad sutinka tai padaryti.

Atsižvelgiant į ypatingą pareigų pobūdį, pareiškėjų, kurie bus pakviesti į pokalbius, bus paprašyta pasirašyti deklaraciją apie jų ankstesnius, dabartinius ir (arba) numatomus interesus, kurie galėtų trukdyti jo nepriklausomumui.

7.   KAIP PATEIKTI PARAIŠKĄ?

Kandidatai turi naudoti paraiškos formą, pateiktą Tarnybos interneto svetainėje: https://euipo.europa.eu/ohimportal/en/vacancies

Paraiškas reikia teikti e. paštu, adresu: MBBCSecretariat@euipo.europa.eu.

Paraiškos turi būti gautos iki 2022 m. sausio 4 d. 00 00 val.

Atminkite, kad turite užpildyti visas paraiškos skiltis. Nebaigtos pildyti paraiškos formos (pvz., tokios, kuriose bus tokių pastabų kaip „žr. pridedamame gyvenimo aprašyme arba motyvaciniame laiške“) bus atmestos.

Be to, į pokalbį pakviestų kandidatų (žr. 5 punktą „Atrankos procedūra“) bus prašoma prieš pokalbį iki Paruošiamosios pakomisės specialiai tam nurodyto termino pateikti įrodymą, kad jie atitinka šiame pranešime apie laisvą darbo vietą nustatytus reikalavimus, taip pat kitos paraiškoje nurodytos kvalifikacijos ir patirties įrodymus:

| — | tapatybės dokumento (paso ar tapatybės kortelės) kopiją, |
| --- | --- |

—

tapatybės dokumento (paso ar tapatybės kortelės) kopiją,

| — | diplomų kopijas, |
| --- | --- |

—

diplomų kopijas,

| — | pažymų apie 3 punkte nurodytą profesinę patirtį kopijas. |
| --- | --- |

—

pažymų apie 3 punkte nurodytą profesinę patirtį kopijas.

Į kitus dokumentus, ypač gyvenimo aprašymą, nebus atsižvelgiama. Pažymėtina, kad į kvalifikaciją ar profesinę patirtį, kuri nepatvirtinta dokumentais (pvz., diplomų kopijomis ar darbo pažymomis) nebus atsižvelgiama ir kad dėl to paraiška gali būti atmesta.

8.   LYGIOS GALIMYBĖS

Tarnyba taiko lygių galimybių politiką ir paraiškas priima neatsižvelgdama į kandidatų lytį, rasę, odos spalvą, etninę ar socialinę kilmę, genetinius bruožus, kalbą, religiją, politinius ar bet kuriuos kitus įsitikinimus, priklausymą tautinėms mažumoms, turtą, kilmę, negalią, amžių ar seksualinę orientaciją.

9.   ASMENS DUOMENŲ APSAUGA

Tarnyba, kaip atrankos procedūrą vykdanti įstaiga, užtikrins, kad kandidatų asmens duomenys būtų tvarkomi taip, kaip reikalaujama pagal Europos Parlamento ir Tarybos reglamentą (EB) 2018/1725 (12). Visų pirma tai taikoma tokių duomenų konfidencialumui ir saugumui.

10.   APELIACIJA

Jei kandidatas mano, kad tam tikras jo (jos) atžvilgiu priimtas sprendimas yra neteisingas, jis (ji) pagal Europos Sąjungos pareigūnų tarnybos nuostatų (toliau – Pareigūnų tarnybos nuostatų) 90 straipsnio 2 dalį gali pateikti skundą šiuo adresu:

| EUIPO – European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPAIN |

EUIPO – European Union Intellectual Property Office

Human Resources Department

Avenida de Europa, 4

03008 Alicante

SPAIN

Jis (ji) pagal Sutarties dėl Europos Sąjungos veikimo 270 straipsnį ir Pareigūnų tarnybos nuostatų 91 straipsnį gali pateikti apeliacinį skundą teismine tvarka šiuo adresu:

| General Court |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court

Rue du Fort Niedergrünewald

L-2925 Luxembourg

LUXEMBOURG

Išsami informacija apie tai, kaip teikti apeliacinį skundą, skelbiama Bendrojo Teismo interneto svetainėje: https://curia.europa.eu/jcms/jcms/Jo2_7033/lt/

11.   PAPILDOMA INFORMACIJA

Norėdami gauti daugiau su šia atrankos procedūra susijusios informacijos arba dėl jos kreiptis į Tarnybą, Paruošiamąją pakomisę ar Valdančiąją tarybą, rašykite šiuo e. pašto adresu: MBBCSecretariat@euipo.europa.eu

Kandidatams primenama, kad Paruošiamosios pakomisės darbas yra konfidencialus. Kandidatams draudžiama tiesiogiai arba netiesiogiai susisiekti su šios pakomisės nariais arba prašyti kitų asmenų tai daryti jų vardu.

Pastabos.

Visi šiame skelbime vyriškąja gimine įvardijami asmenys apima ir moteris.

Jei tarp kalbinių versijų esama neatitikimų, laikoma, kad teisinga yra teksto versija anglų kalba.

---

(1)  1993 m. gruodžio 20 d. Tarybos Reglamentas (EB) Nr. 40/94 dėl Bendrijos prekių ženklo (OL L 11, 1994 1 14, p. 1).

(2)  2017 m. birželio 14 d. Europos Parlamento ir Tarybos reglamentas (ES) 2017/1001 dėl Europos Sąjungos prekių ženklo (OL L 154, 2017 6 16, p. 1).

(3)  2001 m. gruodžio 12 d. Tarybos reglamentas (EB) Nr. 6/2002 dėl Bendrijos dizaino (OL L 3, 2002 1 5, p. 1).

(4)  2012 m. balandžio 19 d. Europos Parlamento ir Tarybos reglamentas (ES) Nr. 386/2012 dėl su intelektinės nuosavybės teisių užtikrinimu susijusių užduočių pavedimo Vidaus rinkos derinimo tarnybai (prekių ženklai ir dizainas), įskaitant Europos intelektinės nuosavybės teisių pažeidimų stebėsenos centro sudarymą iš viešojo ir privačiojo sektorių atstovų (OL L 129, 2012 5 16, p. 1).

(5)  Žr. Europos Sąjungos kitų tarnautojų įdarbinimo sąlygų 12 straipsnį.

(6)  Kandidatas negali būti teistas arba pripažintas kaltu dėl padarytos nusikalstamos veikos.

(7)  Kaip nustatyta Kitų tarnautojų įdarbinimo sąlygų 47 straipsnio a punkte.

(8)  Profesinės patirties laikotarpis skaičiuojamas nuo atitinkamo diplomo gavimo dienos, kaip reikalaujama pagal anksčiau nurodytą tinkamumo kriterijų „Išsilavinimas“.

(9)  1-oji ir 2-oji kalbos turi būti skirtingos.

(10)  Kaip nustatyta Kitų tarnautojų įdarbinimo sąlygų 47 straipsnio a punkte.

(11)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=EN

(12)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

---